«Լույսի» կրթաթոշակառու դառնալը հիմնովին փոխեց կյանքս: «Զարգացնենք Հայաստանը միասին» (ԶՀՄ) ծրագրից մեկ տարի անց ես հասկացա` ինչքան եմ աճել, ինչքան գիտելիք ու փորձ եմ ձեռք բերել… և ոչ միայն գիտության բնագավառում: «Լույսը» մեծ աշխատանք է կատարում իր կրթաթոշակառուների միջև ամուր կապեր հաստատելու ուղղությամբ, և աշխարհի տարբեր անկյուններ կոնֆերանսի կամ այլ միջոցառման մեկնելիս ես կարող եմ ընկերներիս հյուրընկալվել: Նույնքան ոգևորիչ է տեսնել, թե ինչ մեծ թիվ են կազմում «Լույսի»` տարբեր համալսարաններում սովորող կրթաթոշակառուների միջև համագործակցային նախագծերը. նրանք իրար են փոխանցում իրենց գիտելիքն ու փորձը և աշխատում միասին` Հայաստանի զարգացմանը նպաստելու: Ինձ, իսկապես, զարմացնում է, թե ինչպես ու ինչ ջանքեր է ներդնում «Լույսը»` իր կրթաթոշակառուներին աջակցելու համար: «Լույսի» կրթաթոշակառու իմ ընկերներից ոմանք սեփական սկսնակ ձեռնարկությունն են հիմնել Հայաստանում, շատերն աշխատանքի են անցնում աշխարհի առաջատար ընկերություններում, ինչպիսիք են «Amazon»-ը, «Google»-ը և «Microsoft»ը: